Hy het gewaarsku dat die polisie onwettige vuurwapens ná die amnestietydperk by mense se huise sal gaan as hulle dit nie indien nie. “Wanneer ons die vuurwapens kom haal, sal ons twee keer klop en die derde keer sal die deur jou wakker maak terwyl jy op jou bed lê en slaap.”
Die polisie het ná die vorige amnestietydperk wat oor vyf jaar gestrek en in 2010 geëindig het, baie kritiek gekry omdat die wapens nie met misdade verbind kon word nie.
Die rede hiervoor is dat die meeste misdadigers probeer om nie die vuurwapen af te vuur nie. Die vuurwapen kan slegs met ’n misdaad verbind word na aanleiding van die patroondoppies wat op die misdaadtoneel gevind word. Die reeksnommer van die vuurwapens word ook afgevyl.